【津市文联】郑长林：桃花庵记作者简介：郑长林，津市市一中高级教师
湘北聊斋之
桃花庵记
文/郑长林  图/李荣刚
清乾隆中，澧州有孟生者，好学而有文名，然州志未传焉。
孟少时寄于邑庠。一夕畅饮归，而锁钥百般不启，遂奋然破其户。掌灯视之，方知错入邻舍也。惶惑欲走，忽见榻上姝丽，云鬓半偏，揽衣推枕，袅娜而前，吟《桑中》而要以柔臂。孟知庠舍未有女子，颇疑之。然困于酒酲，不能自已，而就之于榻，香艳缱绻，半梦半幻。
未旦，孟惊寤，则芳麝犹在，而榻侧无人。顾视则身在己室矣，宿酲遂醒，大惑之：“其魑魅乎？其梦魇乎？吾何以遁而至此也？”平明，闻邻生噪攘，言夜盗破门，乃知其非梦。然以擅闯他室，兼儿女之事，惶惶然而未敢言。
光阴荏苒，孟已而立，娶妻生子，年少之事几忘矣。一日，与友小酌于肆，因闻歌女吟唱。听其声，婉转清扬，仿佛酒酲之夕。视之，则榻上姝丽，妖冶如初也，大惊。
女前曰：“孟郎别来无恙？”
孟窘而对曰：“卿何人哉？”
女曰：“君其忘破户之夕乎？妾乃《桑中》之女也。”遂唱之曰：“爰采唐矣？沫之乡矣。云谁之思？美孟姜矣。”
歌未竟，孟已神魂飘忽，心帜摇荡，而忘友人之所在。
自是，孟日日候于酒肆，判若他人。其妻闻而责之，孟始诓